Malý génius

„Malý génius“ (v anglickom origináli ) je 2. epizóda 1. série (celkom 2.) amerického animovaného seriálu Simpsonovci. Scenár napísal Jon Vitti a epizódu režíroval David Silverman. V USA mala premiéru dňa 14. januára 1990 na stanici Fox Broadcasting Company a v Česku bola po prvý krát vysielaná 15. januára 1993 na Českej televízii.

 Dej 
Simpsonovci trávia noc hraním Scrabble a pripomínajú Bartovi, že by mal stimulovať svoj mozog zlepšovaním slovnej zásoby, pokiaľ dúfa, že v škole uspeje v teste inteligenice. Potom, čo Bart podvádza a vymyslí nezmyselné slovo „kwyjibo“, ktorého definícia vychádza z urážlivého popisu jeho otca, Homer ho nahnevane prenasleduje. 

Na Springfieldskej základnej škole je Bart zatknutý riaditeľom Skinnerom za vandalizmus potom, čo ho povie triedny génius Martin Prince. Aby sa pomstil, Bart si s Martinom tajne vymení testy. Akonáhle školský psychológ Dr. Pryor preštuduje výsledky IQ testov, označí Barta za génia. Homer a Marge ho zapíšu do školy pre akademicky nadaných študentov. Líza sa nenechá oklamať Bartovou údajnou genialitou a stále si myslí, že je to hlupák; Skinner zdieľa jej presvedčenie, ale je rád, že Bart už nenavštevuje Springfieldskú základnú školu.

V Centre obohateného učenia pre nadané deti sa Bart cíti medzi ostatnými žiakmi s pokročilými študijnými schopnosťami nepatrične. Bart, vylúčený svojimi geniálnymi spolužiakmi, navštívi svoju bývalú školu, kde ho jeho starí priatelia odmietajú kvôli jeho údajnej inteligencii. Potom, čo Bartov chemický pokus exploduje a naplní školské laboratórium zeleným slizom, sa Bart prizná doktorovi Pryorovi, že si s Martinom vymenil testy. Doktor Pryor si uvedomí, že Bart nebol nikdy génius, a pošle ho naspäť na Springfieldskú základnú školu. 

Bart sa vracia domov a priznáva Homerovi, že pri teste inteligencie podvádzal, ale je rád, že sú si bližšie než skôr. Aj keď Homera tento cit dojme, nakoniec je na Barta naštvaný a rozhnevaný, že mu o teste klamal, a naháňa ho po dome, zatiaľ čo Líza vyhlási, že Bart je opäť normálny – hlúpy.

 Produkcia 
Koncept epizódy vznikol tak, že scenárista Jon Vitti vymyslel dlhý zoznam zlých vecí, ktoré by Bart urobil kvôli pozornosti, a predstavil si ich možné následky. Jediným nápadom, ktory sa rozvinul do zaujímavého konceptu pre diel, bolo Bartovo podvádzanie pri IQ teste.Vitti, Jon (2001). The Simpsons The Complete First Season DVD commentary for the episode "Bart the Genius" (DVD). 20th Century Fox. Tento nápad vychádzal z príhody z Vittiho detstva, keď mnoho jeho spolužiakov nebralo inteligenčný test vážne. Pretože Bart bol už zjavne neinteligentný, Vitti tento problém pre svoju epizódu obrátil.Jankiewicz, Pat. "Jon Vitti." Comic Scene #17, február 1991. Vitti využil všetky svoje spomienky na správanie sa na základnej škole a vytvoril návrh scenára na 71 stranách, čo podstatne prevyšovalo požadovaný rozsah asi 45 strán. 

Bol to Vittiho prvý scenár k 30 minútovému televíznemu programu. Bartovo používanie frázy „Eat my shorts“ malo odrážať jeho preberanie hlášok, ktoré počul v televízii; tvorivý tím Vittimu povedal, že by nemal vymýšľať originálne hlášky pre túto postavu. Scéna, v ktorej rodina hrá Scrabble, bola inšpirovaná kresleným filmom The Big Snit z roku 1985.Groening, Matt (2001). The Simpsons The Complete First Season DVD commentary for the episode "Bart the Genius" (DVD). 20th Century Fox.

Režisér David Silverman mal problém vymyslieť pre úvodnú scénu čitateľnú tabuľku Scrabble, ktorá by vyjadrovala myšlienku, že Simpsonovci sú schopní vymýšľať len veľmi jednoduché slová.Silverman, David (2001). The Simpsons The Complete First Season DVD commentary for the episode "Bart the Genius" (DVD). 20th Century Fox. Návrh Bartovej vizualizácie matematického problému bol čiastočne inšpirovaný umením Saula Steinberga. Rastúci výskyt čísel v tejto pasáži vychádzal zo Silvermanovho použitia podobnej taktiky, keď mal vytvoriť scénografiu pre hru The Adding Machine. Každá nasledujúca scéna v časti bola presne o jedno políčko kratšia než tá predchádzajúca. 

Scéna, v ktorej Bart píše svoje priznanie, bola natočená ako jeden dlhý záber, aby vyvážila kratšie scény v iných častiach epizódy. V Spojených štátoch ju animoval Dan Haskett. S hotovou animáciou dielu bolo niekoľko problémov. Banán v úvodnej scéne bol zle nafarbený, pretože kórejskí animátori nepoznali toto ovocie, a problematická bola hlavne záverečná scéna vo vani, vrátane problémov so synchronizáciou pier. Verzia vo vysielanej epizóde bola najlepšia z niekoľkých pokusov. 

Epizóda bola prvým dielom, v ktorom sa objavila celá úvodná časť seriálu. Tvorca Matt Groening vytvoril dlhú pasáž, aby znížil počet animácií nutných pre každú epizódu, ale vymyslel dva gagy ako kompenzáciu za každý týždeň sa opakujúci materiál. V prvom gagu kamera zaberá Springfieldskú základnú školu, kde je vidieť Barta, ako píše odkaz na tabuľu. Druhý gag je známy ako „gaučový gag“, v ktorom dochádza k zvrate udalostí, keď sa rodina zíde, aby si sadla na gauč a pozerala sa na televíziu. Groening, ktorý sa televízii od svojho detstva príliš nevenoval, nevedel, že titulkové pasáže takejto dĺžky boli do tej doby nezvyčajné. Ako sa dokončované epizódy predlžovali, produkčný tím sa zdráhal skrátiť príbehy, aby umožnil dlhú titulkovú časť, a tak vznikli jej kratšie verzie. V epizóde sa taktiež predstavili postavy Martina Princa a jeho rodičov, Richarda, Bartovej učiteľky Edny Krabappelovej a doktora J. Lorena Pryora.

 Kultúrne odkazy 
V úvodnej scéne Maggie hláskuje svojimi kockami EMCSQU, čo je odkaz na rovnicu ekvivalencie hmoty a energie Alberta Einsteina. Einsteinov obrázok sa objavuje taktiež na stene kancelárie doktora Pryora. V jednom okamihu Homer omylom označí Einsteina za vynálezcu žiarovky. Doktor Pryor prirovnáva Bartovu navrhovanú prácu medzi obyčajnými deťmi k štúdiu šimpanzov Jane Goodallovej. Goodallová bola zmienkou v epizóde potešená, poslala programu dopis a Vittimu podpísanú kópiu svojej knihy. Dirigent opery, ktorú rodina navštívi, sa menuje Boris Csupowski, čo je odkaz na animátora Gábora Csupóa. Opera, ktorú rodina navštevuje, je Carmen od francúzskeho skladateľa Georgesa Bizeta. Pieseň, ktorou sa Bart vysmieva, je slávna ária nazývaná Toreadorská pieseň. Žiaci školy pre nadaných majú krabičky na desiatu s obrázkami románu Brideshead Revisited z roku 1945 a šachového veľmajstra Anatolija Karpova.

 Prijatie a odkaz 
V pôvodnom americkom vysielaní sa epizóda umiestnila na 47. mieste v týždennej sledovanosti v týždni od 8. do 14. januára 1990 s ratingom 12,7 podľa agentúry Nielsen. Bol to druhý najlepšie hodnotený program na stanici Fox v tomto týždni.Buck, Jerry (19. ledna 1990). "ABC's 'Roseanne' takes first place in Nielsen ratings". St. Petersburg Times. S. 5D. 

Po odvysielaní, epizóda získala od televíznych kritikov prevažne pozitívne hodnotenie. Warren Martyn a Adrian Wood, autori knihy I Can't Believe It's a Bigger and Better Updated Unofficial Simpsons Guide, epizódu veľmi chválili a označili ju za „skvelo napísanou a zrežírovanou, často doslova detským pohľadom na vzdelávanie, prvý poriadny diel Simpsonovcov je klasika“. Ďalej uviedli: „Týchto dvadsať minút upevnilo Bartovu pozíciu kultúrnej ikony a hrdiny všetkých nedoukov a cestou sa im podarilo pár dobrých kopancov do horáckych škôl. Za zmienku stojí hlavne pasáž, v ktorej Bart vizualizuje svoj matematický problém, ktorej vzhliadnutie by malo byť povinnou súčasťou prípravy učiteľov.“. 

V septembri 2001 David B. Grelck v DVD recenzii 1. série ohodnotil epizódu známkou 2,5 z 5 a poznamenal, že epizóda je „šibnutá a zábavná, veľmi Bartovská; pri tejto epizóde je ľahko vidieť, prečo sa Bart stal na niekoľko rokov figúrkou triednych klaunov“. 

Colin Jacobson pri DVD Movie Guide v recenzii uviedol, že diel „ponúkol ďalšiu slušnú, ale nevýraznú epizódu“ a „jeho raný vek sa zdá byť zrejmý ako kvôli rozpačitej animácii, tak kvôli nedostatku vhodného vývoja postáv“. 

Vo februári 1991 Jon Vitti v rozhovore označil epizódu za svoju najobľúbenejšiu medzi epizódami, ktoré do tej doby napísal. James L. Brooks taktiež spomenul túto epizódu medzi svojimi obľúbenými so slovami: „Keď sa to stalo, robili sme s animáciou veci, ktoré nám proste otvorili dvere.“. 

Seriál obdržal poštu od divákov, ktorí sa sťažovali, že vyhodenie komiksu je prípadom cenzúry. Vymyslené slovo „kwyjibo“ v epizóde inšpirovalo tvorcov počítačového vírusu Melissa macro a názov ložiska oxidu železitého medi a zlata v Quebecu.

 Domáce video 
Epizóda bola po prvýkrát vydaná na domácom videu vo Veľkej Británii ako súčasť VHS vydania s názvom The Simpsons Collection spolu s epizódou Volanie prírody. Vo Veľkej Británii bola ešte raz opäť vydaná ako súčasť VHS boxu kompletnej prvej série, ktorý vyšiel v novembri 1999. 

V Spojených štátoch sa epizóda dočkala vydania ako súčasť DVD sady The Simpsons Season One, ktorá vyšla 25. septembra 2001. Groening, Brooks, Silverman a Vitti sa podieľali na audiokomentári DVD. Dňa 20. decembra 2010 bola v Spojených štátoch vydaná digitálna edícia prvej série seriálu obsahujúca túto epizódu, a to prostredníctvom služby Amazon Video a iTunes.

 Referencie 

 Zdroj 

Kategória:Epizódy seriálu Simpsonovci (1. séria)